Üllői Polgári Kör

Az Üllői Polgári Kör 1988-ban alakult. Alapítási szándéka szerint szerepet vállalt a civil szerveződések újjáélesztésében, az - akkor még állampárti viszonyok közepette - a polgári értékrend térhódításában. Példát és bátorítást jelentett az ezután kibontakozó civil társadalom számára a fennálló viszonyok kritikus értékelésével és újszerű, szabadon szervezett programok megvalósításával.

Részt vett és eredményesen szerepelt az önkormányzati választásokon.
1990-től minden választási ciklusban volt és van képviselője a képviselő-testületben ahol az „Élhető kisváros” megvalósításának programjában aktív szerepet vállal.
Az első időszakokban meghatározó számban, később – a pártok szerepének növekedésével – kisebb arányban, jelenleg két fővel van jelen a testületben.

A kör - képviselői által - figyelemmel kíséri az önkormányzat tevékenységét, így közvetlenül ismeri meg a város működtetésének elveit és gyakorlatát. Társadalmi kontrollt biztosít számukra, és civil háttérként segíti a képviselőket a felelősségteljes, helyes döntések meghozatalában.

Az Üllői Polgári Kör elnöke Laza István, titkára Dr. Kövér Tibor.